﻿CUPRINS Pag. I. ANALIZA CONTEXTUALĂ 3 1.1. Cadrul european al învățării pe parcursul vieții (LLP) 3 1.2. Contextul național, cadrul legal-normativ 4 1.3. Contextul intern clusterial 5 II. VIZIUNEA ȘI OBIECTIVELE STRATEGICE 6 2.1. Principiile și pilonii strategiei 7 2.2. Obiectivele strategice 8 2.3. Grupul țintă 8 III. FORMAREA CONTINUĂ, PARTE INTEGRANTĂ A PROCESULUI DE DEZVOLTARE A RESURSELOR UMANE 9 3.1. Prioritățile strategice 9 3.2. Măsuri identificate pentru atingerea priorităților 9 3.3. Metode și instrumente de dezvoltare personală și profesională și tipuri de formare continuă 10 IV. IMPLEMENTAREA STRATEGIEI DE FORMARE CONTINUĂ 11 4.1. Riscuri 11 4.2. Costuri 11 4.3. Responsabilități 12 2 I. ANALIZA CONTEXTUALĂ 1.1. Cadrul european al învățării pe parcursul vieții (LLP) Programul de învățare pe tot parcursul vieții (Longlife Learning Programme - LLP), lansat in ianuarie 2007, a reunit programele de mobilitate în străinătate pentru studii (Erasmus) și activitate practică (Leonardo da Vinci). În mod deosebit, programul urmăreşte să încurajeze cooperarea şi mobilitatea între instituţiile şi sistemele educaţionale din Uniunea Europeană pentru ca acestea să devină elemente de referinţă la nivel mondial. Totodată, programul vizează modernizarea şi adaptarea sistemelor de învăţământ şi formare profesională din ţările participante, cu precădere în contextual obiectivelor agendei Lisabona, aducând valoare adăugată europeană direct cetăţenilor care participă la acţiunile sale de mobilitate şi la alte acţiuni de cooperare. Programul de Învăţare pe tot parcursul vieţii constă din: - patru programe sectoriale, care privesc învăţământul preuniversitar (Comenius), învăţământul superior (Erasmus), formarea profesională (Leonardo da Vinci) şi educaţia pentru adulţi (Grundtvig); - un program transversal axat pe domenii intersectoriale (cooperarea în domeniul politicilor şi inovaţia privind învăţarea pe tot parcursul vieţii, limbile străine, utilizarea inovaţiilor din tehnologia informaţiei şi comunicaţiilor, diseminarea şi exploatarea rezultatelor); - un program de susţinere a predării, cercetării şi reflecţiei privind integrarea europeană şi principalele instituţii şi asociaţii europene (Programul Jean Monnet). În anul 2009 CE a pregătit Cadrul strategic pentru cooperare europeană în domeniul educației și al formării profesionale. Acest document strategic evidențiază rolul decisiv al politicilor privind educația și formarea profesională în creșterea productivității și dezvoltării durabile. Obiectivele strategice pe termen lung ale politicilor UE privind educația și formarea profesională sunt următoarele: (i) să transforme învățarea pe tot parcursul vieții și mobilitatea în realitate; (ii) să îmbunătățească calitatea și eficiența educației și formării profesionale; (iii) să promoveze echitatea, coeziunea socială și implicarea activă a cetățenilor; și (iv) să sporească creativitatea și inovarea, inclusiv antreprenoriatul, la toate nivelurile de educație și formare profesională. În baza acestor obiective strategice, multe dintre activități sunt dezvoltate pentru a adresa zonele prioritare de la fiecare nivel de educație și formare profesională, incluzând extinderea oportunităților pentru mobilitatea în educație și consolidarea parteneriatelor între instituțiile de educație și formare profesională și societate în general. Alte activități sunt relevante pentru toate nivelurile de educație, cum ar fi promovarea multilingvismului, a inovării, a creativității și adoptarea tehnologiei informației și a comunicațiilor (TIC). EURAXESS 3 În luna martie 2005, Comisia Europeană a lansat Recomandarea privind două documente de referinţă, “Carta europeană a cercetătorilor” şi “Codul de conduită privind recrutarea cercetătorilor”, ce îşi propun să contribuie la dezvoltarea la nivel european a unei pieţe atractive, deschise şi durabile a forţei de muncă pentru cercetători. Recomandarea Comisiei Europene oferă statelor membre, cercetătorilor, angajatorilor şi finanţatorilor din cercetare un instrument valoros pentru a promova, pe bază de voluntariat, iniţiative de îmbunătăţire şi consolidare a perspectivelor în cariera cercetătorilor şi în acelaşi timp de creare a unei pieţe deschise a forţei de muncă în cercetare. Angajatorii şi finanţatorii din cercetare trebuie să se asigure că tuturor cercetătorilor, indiferent de nivelul de experienţă atins sau de situaţia contractuală, li se oferă şansa dezvoltării profesionale, prin acumularea de cunoştinţe şi competenţe care să le înlesnească angajarea. Pînă în prezent, o serie de organizaţii de cercetare (în principal universităţi, academii, Conferinţa rectorilor, Centre/Consilii naţionale de cercetare, etc.) din statele membre UE au aderat la cele două documente europene prin declaraţii scrise, calitatea de organizaţie semnatară reflectând în acelaşi timp o pondere considerabilă între criteriile de evaluare a proiectelor europene depuse în cadrul Programului Cadru 7 pentru Cercetare şi Dezvoltare Tehnologică al Uniunii Europene. 1.2. Contextul național, cadrul legislativ-normativ Formarea continuă este o parte componentă a educaţiei în Republica Moldova. Factorul de bază al acesteia îl constituie transmiterea de noi cunoştinţe şi aprofundarea lor pe parcursul activităţii profesionale, promovînd valorile culturale general-umane, dezvoltarea capitalului uman, în formarea spiritului de echipă, în realizarea aspiraţiilor de integrare europeană, pentru dezvoltarea potenţialului uman durabil şi edificarea unei societăţi bazate pe cunoaţtere. Buna organizare a formării continuie determină, în mare măsură, calitatea rezultatului final de perfecţionare a persoanelor beneficiare şi contribuie la crearea de noi oportunităţi pentru realizarea în volum deplin a capacităţilor fiecărui specialist în parte. Învățarea pe tot Parcursul Vieții (ÎPV) în RM este prevăzută și reglementată de o serie de acte normative: Legea nr. 166 din 11 iulie 2012 pentru aprobarea Strategiei naţionale de dezvoltare „Moldova 2020”, Codul cu privire la știinţă și inovare al Republicii Moldova nr. 259-XV din 15 iulie 2004 cu modificările și completările ulterioare, Strategia de cercetare-dezvoltare a Republicii Moldova pînă în 2020, aprobată prin Hotărîrea Guvernului nr. 944 din 14 noiembrie 2014 şi Codul Educaţiei Nr. 152 din 17.07.2014. Codul educației a stabilit baza pentru Învățarea pe tot Parcursul Vieții (ÎPV) în RM care include aspectele principale ale educației și formării profesionale într-un mod integrat și coerent. Legea include cerințe privind recunoașterea și certificarea competențelor obținute prin intermediul educației formale, non-formale și informale. 4 Strategia „Formarea continuă” este un document de politici în domeniu, care stabilește obiectivele şi sarcinile pe termen mediu în vederea dezvoltării procesului de perfecționare și creștere a potențialului uman în cadrul cluster-ului UnivER SCIENCE. În scopul coordonării integrate a procesului de planificare strategică sectorială în domeniul educaţiei, prevederile Strategiei au fost corelate cu documentele de politici relevante, cu reformele demarate în sistemul educaţional şi de cercetare, cu alte reforme ce reprezintă o continuitate operaţională a acţiunilor proiectate în Strategia Naţională de Dezvoltare „Moldova – 2020”. 1.3. Contextul intern clusterial Învățarea pe tot Parcursul Vieții în cadrul cluster-ului UnivER SCIENCE se realizează în baza Strategiei pentru cercetare inovare 2020, a Acordului de parteneriat și a Regulamentului pentru instruire continuă aprobat prin hotărârea CSȘDT. În conformitate cu documentele normative respective, Universitatea AŞM organizează pentru angajaţii institutelor de cercetare şi masteranzii/doctoranzii acestora, stagii de informare ştiinţifică în domeniu, programe de documentare, schimb de experienţă de specializare la nivel naţional şi internaţional, prin cursuri organizate de organizaţii şi societăţi ştiinţifice potrivit unor programe speciale. Angajaţii institutelor de cercetare sunt obligati să-şi perfecţioneze abilităţile prin participare la programe de instruire continuă, stagii de cercetare informare în cadrul instituţiei abilitate cu acest drept (UnAŞM), în cadrul institutelor de cercetare, sau instituţii similare de peste hotare cu care Universitatea AŞM și Institutele de cercetare au încheiate acorduri de colaborare bilaterală. Instruirea continuă a cercetătorului şitiinţific se efectuează prin stagii de nivel naţional şi internaţional şi prin programe/cursuri ale organizaţiilor din sfera ştiinţei şi inovării. Programul de instruire continuă finalizat se confirmă printr-un certificat special, forma şi conţinutul căruia se aprobă de către administraţia UnAŞM. Deficiențele constatate în procesul actual de formare continuă a cadrelor: 1) cadre ştiinţifice insuficiente; 2) exodul cadrelor ştiinţifice calificate ; 3) îmbătrînirea potenţialului ştiinţific uman; 4) finanţarea modestă a domeniului de formare continuă; 5) cunoaşterea slabă a limbii engleze de către unii cercetători ştiinţifici; 6) informaţii reduse şi asimetrice între instituţiile implicate; 7) stimulente insuficiente pentru participarea la activităţi de educaţie şi formare. Aceste disfuncţionalităţi duc la un sistem de învăţare pe tot parcursul vieţii neperformant şi puţin receptiv, în care angajatorii, angajaţii şi furnizorii de educaţie şi formare profesională acţionează independent unul de celălalt, neinteracţionînd suficient. Extinderea și dezvoltarea învăţării pe tot 5 parcursul vieţii impune depăşirea constrîngerilor care provoacă disfuncţionalităţile menţionate. Totodată, situația actuală din domeniul educației, cercetării, inovării prezintă și o serie de oportunități favorabile dezvoltării strategice a ÎPV în cadrul clusterului educațional științific: 1) Dezvoltarea unui mediu participativ pentru identificarea priorităţilor de cercetare, cu implicarea reprezentanţilor diferitor actori şi beneficiari. 2) Existenţa cadrului juridic naţional ce permite dezvoltarea potențialului uman. 3) Accesul la programele bilaterale de granturi (Franţa, Germania, Italia, Federaţia Rusă, România, Belarus, Ucraina). 4) Intensificarea colaborării internaţionale prin consolidarea potenţialului ştiinţific naţional (programe de cercetare şi mobilitate academică, granturi, stagieri). 5) Posibilităţi de diseminare internaţională a rezultatelor şi sporire a vizibilităţii prin găzduirea evenimentelor de anvergură europeană. 6) Schimbarea atitudinii tinerilor cercetători referitor la oportunităţile de formare şi dezvoltare a carierei în domeniul de cercetare-dezvoltare. 7) Asigurarea calităţii procesului de instruire continuă în institutele de cercetare prin motivare şi finanţare adecvată, prin desfăşurarea unor ample reforme structurale şi de esenţă. II. VIZIUNEA ȘI OBIECTIVELE STRATEGICE Competenţa de învăţare pe parcursul vieţii este expresia cognitivă, acţională şi integrativă a motivaţiei actuale a învăţării. Fiind un rezultat al atitudinii, competenţa mediază confruntarea activă a formabilului cu mediul socioprofesional. Prin urmare, sistemul de referinţă al competenţei este mediul socio-profesional, iar unul dintre indicatorii evaluativi ai competenţei este motivaţia învăţării pe parcursul vieţii. Astfel, strategia motivării învăţării pe parcursul vieţii presupune modificarea ordinii celor trei niveluri comportamentului şi plasarea în prim - plan a nivelului integrativ al comportamentului. Atitudinile şi valorile (a şti să fii) determină cunoştinţele (a şti), priceperile şi deprinderile (a şti să faci) formabilului. a) Unităţile integrative ale competenţei de învăţare pe parcursul vieţii (atitudini şi valori): - a avea o atitudine pozitivă faţă de învăţare; - a fi deschis faţă de schimbările din mediul ambiant; - a proiecta strategii de dezvoltare a carierei profesionale prin formare continuă; - a fi motivat adecvat. b) Unităţile cognitive ale competenţei de învăţare pe parcursul vieţii (cunoştinţe): - a avea informaţii sau a fi capabil să localizezi informaţia; - a poseda strategii generale pentru rezolvarea problemelor; - a stabili propriile obiective; - a evalua rezultatele propriei învăţări; - a identifica necesităţile de formare continuă; 6 - a determina priorităţile de formare. c) Unităţile aplicative ale competenţei de învăţare pe parcursul vieţii (priceperi şi deprinderi): - a aplica diverse strategii de formare continuă; - a aplica cunoştinţele acumulate pentru soluţionarea diverselor probleme. Valenţa motivaţională a competenţei omului de a învăţa pe parcursul vieţii rezidă în disponibilitatea şi capacitatea individului de a fi deschis schimbării și perfecţionării. Totodată, fundamentul atitudinal pozitiv şi constructiv creează premise pentru actualizarea unor noi motivaţii ale învăţării. Astfel, interesul–atitudine al formabilului faţă de învăţare şi competenţa de a învăţa pe parcursul vieţii ca factori motivaţionali constituiţi în procesul educaţiei anterioare determină disponibilitatea omului de a reveni mereu la poziţia de formabil. Viziunea strategică asupra învățării pe tot parcursul vieții în clusterul UnivER SCIENCE este de a oferi tuturor beneficiarilor, oportunitatea de a participa pe deplin la viața economică, socială și civică și de a le permite să-și exploateze potențialul personal. Viziunea strategică cuprinde atît beneficiile sociale, cît și economice ale învățării pe tot parcursul vieții. Realizarea acestei viziuni strategice necesită dezvoltarea de parteneriate între toate părțile interesate din domeniul învățării pe tot parcursul vieții. Prezenta Strategie oferă o analiză a stării actuale a domeniului de instruire continuă a cadrelor ştiinţifice, ştiinţifico-didactice şi de cercetare din Republica Moldova, în special din institutele AŞM, identifică principalele probleme ale sistemului, selectează şi propune soluţiile cele mai potrivite pentru rezolvarea acestora, astfel încît domeniul cercetării/inovării să devină principalul factor de progres economic şi social al ţării. 2.1. Principiile și pilonii strategiei În procesul implementării strategiei vor fi respectate: 1. principiul libertății academice și al autonomiei personale; 2. principiul eticii profesionale și a corectitudinii intelectuale; 3. principiul responsabilității profesionale şi civice; 4. principiul dezvoltării potenţialului uman în spiritul competitivității; 5. principiul flexibilităţii programelor, a racordării acestora la necesităţile pieții; 6. principiul parteneriatului, a cooperării multisectoriale și interdisciplinare în cercetare; 7. principiul asigurării calităţii în învăţământ și cercetare; 8. principiul integrării cercetării în spaţiul educaţional și de cercetare european. Acest document se bazează pe trei piloni strategici ai învățării pe tot parcursul vieții care ar trebui să determine atingerea obiectivelor strategice: - Acces și stimulente pentru participare. - Calitate și relevanță. 7 - Parteneriate pentru o mai bună informare. 2.2. Obiectivele strategice: - dezvoltarea durabilă a sistemului de pregătire a cadrelor, în vederea formării unor categorii de profesionişti, personalităţi integre, active, sociale şi creative – factori principali ai dezvoltării umane şi ai progresului social-economic al ţării; - sporirea accesului la instruire de calitate pentru toţi angajaţii institutelor de cercetare, prin asigurarea unui mediu ştiinţific prietenos pentru tinerii cercetători (masteranzi, doctoranzi, cercetători ştiinţifici, profesori, conducători/consultanţi ştiinţifici; - stimularea participării cadrelor științifice în proiecte de cercetare internaționale, în Programul Cadru de Cercetare Inovare Orizont 2020; - extinderea şi diversificarea programelor de instruire prin valorificarea oportunităţilor oferite de tehnologiile informaţionale şi comunicaţionale; - instituirea unei infrastructuri interne sustenabile pentru dezvoltarea potențialului uman din cercetare; - creșterea competitivității în cercetare; - racordarea la prinicipiile și valorile europene în procesul de dezvoltare a potențialului uman din cercetare. 2.3. Grupul țintă Strategia FORMAREA CONTINUĂ vizează, în linii mari, două grupuri ţintă: 1. beneficiarii din cadrul clusterului; 2. beneficiarii din afara clusterului. Deși strategia este menită unui public larg, beneficiarii principali includ în general: personalul organizaților din sfera Științei și Inovării, personalul instituţiilor de învăţământ superior, şi studenţii care vor beneficia de programul Erasmus+. Conform scenariului moderat, implementarea unei strategii pentru ÎPV este de aşteptat să deservească aproximativ 1000 de persoane, în perioada 2016-2020. Beneficiarii secundari – organizaţiile şi agenţiile naționale avute în vedere de această strategie, includ Instituții și agenții naționale (Inspectoratul Ecologic de Stat, Agenția pentru Siguranța Alimentelor), universităţi, etc. Trebuie remarcat faptul că profilurile beneficiarilor principali avuţi în vedere de acest document variază considerabil în ceea ce priveşte barierele cu care se confruntă în privinţa participării la ÎPV. Astfel, acest proiect de strategie are în vedere în special angajații din cercetare, care tind să fie subreprezentați în ceea ce priveşte participarea la ÎPV. În general, aceste grupuri se confruntă cu bariere mai mari în calea învăţării şi a angajării din cauza stimulentelor insuficiente. Este esenţial ca programele 8 operaţionale elaborate pe baza măsurilor propuse în această strategie să aibă în vedere eterogenitatea profilurilor beneficiarilor. În mod punctual, Grupul ţintă este format din: • funcționari publici; • cercetători; • cadre didactico-științifice; • personal specific • personal contractual. III. FORMAREA CONTINUĂ, PARTE INTEGRANTĂ A PROCESULUI DE DEZVOLTARE A RESURSELOR UMANE ÎN CERCETARE Organizarea permanentă a programelor de instruire continuă a colaboratorilor ştiinţifici contribuie în mod eficient la integrarea comunităţii ştiinţifice din Republica Moldova în reţelele europene ale oamenilor de ştiinţă. Un factor important în procesul de dezvoltare a potențialului uman îl constituie încurajarea şi asistarea cercetătorilor din Republica Moldova în vederea participării lor pe picior de egalitate la toate programele cadru ale UE în domeniul cercetare-inovare, facilitarea mobilităţii ştiinţifice şi a accesului la infrastructura de cercetare europeană. Astfel se creează premise pentru beneficierea de potenţialul şi excelenţa ştiinţifică naţională şi europeană pentru soluţionarea problemelor interne ale Republicii Moldova. 3.1. Prioritățile strategice În procesul de formare continuă a resurselor umane din cercetare se prefigurează o serie de priorități strategice care vor încadra principalele direcții de formare. Prioritățile strategiei sunt următoarele: 1. Dezvoltarea competenețelor lingvistice. 2. Ghidarea în carieră. 3. Dezvoltarea profesională. 4. Internaționalizare. 3.2. Măsuri identificate pentru atingerea priorităților Pentru asigurarea continuității eficienței și durabilității procesului de formare continuă, odată cu stabilirea priorităților startegice este necesar să fie identificate anumite măsuri pentru atingerea acestora: 1. elaborarea programelor de instruire continuă pe domenii de cercetare; 2. coordonarea programelor respective cu secţiile ştinţifice/institutele de cercetare; 3. implicarea administraţiei AŞM şi a Institutelor de cercetare în procesul de elaborare a programelor de formare continuă; 9 4. cooptarea specialiştilor de forţă, pe domenii din alte organizaţii naţionale şi internaţionale, pentru participare în realizarea programelor; 5. adaptarea documentelor normative existente şi elaborarea altor noi pentru a asigura buna funcţionare a programelor de instruire continuă; 6. îmbunătăţirea metodologiei de evaluare a cadrelor în rezultatul finisării programului de instruire continuă, prin implicarea pe larg a experţilor din afara ţării; 7. crearea condiţiilor de participare în programele de instruire continuă a tuturor organizaţiilor din sfera ştiinţei şi inovării, inclusiv a celor din sectorul privat. 8. informarea cu regularitate a comunităţii ştiinţifice privind oportunitățile de formare continuă; 9. crearea instrumentelor de facilitare a implementării rezultatelor cercetării, inclusiv, stimularea sectorului privat să utilizeze infrastructura de cercetare şi laboratoarele domeniului cercetării-dezvoltării; 10. atragerea şi promovarea în programele menţionate a persoanelor capabile să genereze idei, să absoarbă noi cunoştinţe, să creeze pentru susţinerea capitalul uman, cre este principala premisă de dezvoltare a cercetării; 11. utilizarea eficientă a infrastructurilor, resurselor informaţionale şi de calcul performante, avînd ca obiectiv crearea resurselor umane care deţin competenţe necesare pentru a inova şi a transforma cunoştinţele şi ideile în produse şi servicii ale viitorului. 3.3. Metode, instrumente de dezvoltare personală și profesională și tipuri de formare continuă Conţinutul programelor de formare continuă au misiunea de a pune în valoare obiectivele generale ale formării continue, care: • sunt axate pe problemele comunităţii ştiinţifice, ale comunităţii socio-economice şi culturale; • vizează dezvoltarea / perfecţionarea profesională a cadrelor ştiinţifice şi ştiinţifico-didactice (actualizarea competenţelor de bază, a cunoştinţelor în domeniul de cercetare, iniţierea în noile tehnologii de cercetare), ameliorarea calităţii practicilor de cercetare şi încurajarea inovaţiei, în special a rezultatelor cu impact, relaţionarea cu mediul social, adaptarea la schimbările sociale şi culturale; • consemnează pregătirea personalului ştiinţific pentru asumarea de responsabilităţi legate de posturile pe care le ocupă, dezvoltarea unei viziuni axiologice în formarea continuă profesională centrată pe rezultate performante, pe creativitate, integralitate, universalizare şi aplicabilitate; • oferă sistemului de cercetare/inovare perspectiva unei competiţii pozitive pentru calitate în cercetare, fiind un mecanism de acţiune ce operează reorientările necesare în dinamica sistemului de cercetare şi care răspunde provocărilor societăţii cunoaşterii; • permit persoanelor din institutele de cercetare să se adapteze la evoluţia profesiei, să introducă în practică inovaţiile teoretice şi practice; 10 • sînt circumscrise factorilor sociali în vederea asigurării unei înalte calităţi ale domeniului cercetare, inovare şi transfer tehnologic. IV. IMPLEMENTAREA STRATEGIEI DE FORMARE CONTINUĂ 4.1. Riscuri În implementarea Strategiei de Formare Continuă pot fi estimate următoarele riscuri: • întârziere în contractarea proiectelor de instruire necesare, ceea ce ar putea să conducă la diminuarea eficienţei acestora în acoperirea nevoilor de instruire urgente; • dificultăţi în mobilizarea resurselor bugetare necesare pentru finanţarea iniţiativelor proprii de instruire sau pentru cofinanţarea proiectelor de instruire finanţate din Fondurile Structurale; • fluctuaţie de personal ridicată sau pierderea personalului instruit; • schimbari institutionale care pot afecta implementarea strategiei. 4.2. Costuri Implementaarea strategiei presupune următoarele costuri: • aferente echipei de coordonare a implementării strategiei (reprezentanți din fiecare dintre cele cinci instituții sub coordonarea ministerului); • privind actualizarea planului anual de formare (timp de 4 ani); • aferente participării la formări generate de nedesfășurarea pe o perioadă de timp a activității curente (pe termen lung ar trebui să fie beneficii); • administrative pentru implementarea, monitorizarea, evaluarea strategiei; • pentru evaluarea strategiei de către un consultant extern; • pentru lansarea achizițiilor publice în vederea contractării serviciilor specializate de instruire; • pentru organizarea și desfășurarea programelor de formare. În ceea ce privește implementarea programelor de formare, se poate cuantifica costul / persoana instruită / zi, după cum este prezentat mai jos: • cazare; • transport; • lectori, formatori; • catering. Costurile cu vizitele de studiu sau schimburile de experiență se pot cuantifica in mod corespunzător. 11 Surse de finanțare Sursele principalele de finanțare pot fi: • fonduri europene; • p rograme bilaterale/ alți donatori internaționali; • bugetul de stat; • surse proprii (individuale). Este de dorit ca pentru implementarea strategiei, să fie identificate combinații ale surselor de finanțare prezentate mai sus, astfel încât să se asigure finanțarea programului de formare profesională și implicit să se asigure atingerea obiectivelor strategiei. În derularea programelor de formare propuse se va ține cont de sursele identificate și se vor implementa în limita finanțărilor alocate prin bugetul anual. 4.3. Responsabilități Se recomandă ca în cadrul fiecărei instituţii ce formează grupul țintă să existe persoane cu atribuţii în administrarea procesului de formare prevăzut de această Strategie (de regulă, din cadrul departamentului de resurse umane). Atribuţiile personalului implicat în implementarea strategiei: • analiza nevoilor de instruire şi de completarea planurilor de instruire pentru organizaţia lor/ departamentele relevante din cadrul organizaţiei, în conformitate cu formatele standard aferente Planului de Acţiune; • managementul sesiunilor de instruire în colaborare cu furnizorii de instruire, asigurând de asemenea participarea la sesiuni a participanţilor; • monitorizarea şi raportarea sesiunilor de instruire realizate în conformitate cu formatul standard adoptat pentru Planul de Acţiune; • arhivarea materialelor de instruire; • monit orizarea pregătirii formatorilor din cadrul organizaţiilor proprii; • evaluarea periodica a riscurilor și luarea măsurilor de mitigare a acestora. Suplimentar, (în calitate de recomandare) personalul identificat la nivelul universității AȘM ar putea avea, în limitele prevederilor legale în vigoare, un rol de coordonare a realizării şi implementării Strategiei axat, care prevede: • agregarea informaţiilor primite din partea organizaţiilor partenere (grupul ţintă căruia i se adresează prezenta strategie); • coordonarea managementului general al strategiei şi raportarea rezultatelor; • organizarea şi prezidarea întâlnirilor grupului de lucru pentru monitorizarea Sstrategiei; 12 • evaluarea periodică a gradului de atingere a rezultatelor / obiectivului Strategiei. Rapoartele anuale privind progresul în implementarea Planului de Acţiune vor fi elaborate ca parte a procesului anual de actualizare a Planului de Acţiune, desfăşurat la sfârşitul lunii ianuarie. În cazul în care, prin monitorizarea continuă a Strategiei sau printr-o posibilă evaluare externă, sunt identificate necesităţi de modificare a Programului de Instruire, inclusiv a conţinutului cadrului strategic de formare, se vor opera modificările necesare, cu acordul tuturor partenerilor relevanţi. 13